open-index/open-wikipedia-markdown huggingface dataset:
Metal Works ’73-’93

***Metal Works '73-'93*** er et dobbelt samlealbum fra det britiske heavy metal-bandet Judas Priest.

Albumet ble utgitt 18. mai 1993, og en remastered versjon ble utgitt i 2001. Alle studioalbumene frem til 1993 er representert, unntatt de to første, *[[Rocka Rolla]]* (1974) og *[[Sad Wings of Destiny]]* (1976). Sporet «Victim of Changes» er et konsertopptak istedenfor sporet fra sistnevnte album. Dette på grunn av at de to første albumene ble utgitt på Gull Records, og Judas Priest har ikke rettighetene til disse innspillingene.

Bandet valgte selv ut sporene til samlealbumet, og de gir kommentarer på albumomslaget

## Sporliste
Alle spor av Rob Halford, K.K. Downing og Glenn  Tipton unntatt hvor annet er nevnt.
;Disk 1
# «The Hellion» – 0:41 fra *[[Screaming for Vengeance]]*, 1982
# «Electric Eye» – 3:39 fra *Screaming for Vengeance*, 1982
# «Victim of Changes» (konsertopptak) (Al Atkins, Halford, Downing, Tipton) – 7:12 fra *[[Unleashed in the East]]*, 1979 	
# «Painkiller» – 6:06 fra *[[Painkiller (album)|Painkiller]]*, 1990
# «Eat Me Alive» – 3:34 fra *[[Defenders of the Faith]]*, 1984
# «Devil's Child» – 4:48 fra *Screaming for Vengeance*, 1982
# «Dissident Aggressor» – 3:07 fra *[[Sin After Sin]]*, 1977 
# «Delivering the Goods» – 4:16 fra *[[Killing Machine]]*, 1978
# «Exciter» (Halford, Tipton) – 5:34 fra *[[Stained Class]]*, 1978
# «Breaking the Law» – 2:35 fra *[[British Steel]]*, 1980
# «Hell Bent for Leather» (Tipton) – 2:41 fra *Killing Machine*, 1978
# «Blood Red Skies» – 7:50 fra *[[Ram It Down]]*, 1988
# «Metal Gods» – 4:00 fra *British Steel*, 1980
# «Before the Dawn» – 3:23 fra*Killing Machine*, 1978
# «Turbo Lover» – 5:33 –  *[[Turbo (album)|Turbo]]*, 1986
# «Ram It Down» – 4:48 fra *Ram It Down*, 1988
# «Metal Meltdown» – 4:48 fra *Painkiller*, 1990

;Disk 2
# «Screaming for Vengeance» – 4:43 fra *Screaming for Vengeance*, 1982
# «You've Got Another Thing Comin'» – 5:09 fra *Screaming for Vengeance*, 1982
# «Beyond the Realms of Death» (Halford, Les Binks) – 6:53 fra *Stained Class*, 1978
# «Solar Angels» – 4:04 fra *[[Point of Entry]]*, 1981
# «Bloodstone» – 3:51 fra *Screaming for Vengeance*, 1982
# «Desert Plains» – 4:36 fra *Point of Entry*, 1981
# «Wild Nights, Hot & Crazy Days» – 4:39 fra *Turbo*, 1986
# «Heading Out to the Highway» (konsertopptak) – 4:53 fra *[[Priest...Live!]]*, 1987 	
# «Living After Midnight» – 3:31 fra *British Steel*, 1980
# «A Touch of Evil» (Halford, Downing, Tipton, Chris Tsangarides) – 5:45 fra *Painkiller*, 1990
# «The Rage» – 4:44 fra *British Steel*, 1980
# «Night Comes Down» – 3:58 fra *Defenders of the Faith*, 1984
# «Sinner» (Halford, Tipton) – 6:43 fra *Sin After Sin*, 1977
# «Freewheel Burning» – 4:22 fra *Defenders of the Faith*, 1983
# «Night Crawler» – 5:45 fra *Painkiller*, 1990

## Kilder
* 

## Eksterne lenker
*
Magda Holm

**Magda Holm** eller *Magda Ernberg*, født *Magda Ebba Maria Holm* 14. november 1898 i Gamleby, Kalmar län, død 6. oktober 1982 i Kalmar) var en svensk skuespiller og seiler. Hun var gift i noen år med regissøren Gunnar Andersson. Hun spilte i en norsk film *Syv dage for Elisabeth* i 1927.
 
## Filmografi
*1932 – *Svärmor kommer* – Ulla Berggren
* 1927 – *[[Syv dage for Elisabeth]]* – Elisabeth Borg 
*1926 – *Flickan i frack* – Katja Kock
*1926 – *Charleys tant* – Ella Delahay
*1925 – *Skeppargatan 40* – Erika Blom
*1924 – *En piga bland pigor* – Elina
*1924 – *Grevarna på Svansta* – Blenda
*1924 – *Där fyren blinkar* – Blenda
*1924 – *En piga bland pigor* – Alice Halling

## Eksterne lenker
*
Omid

:*For mannsnavnet, se [[Omid (navn)]].*
**Omid** (persisk: امید, som betyr "Håp")  er Irans første selvutviklede satellitt. Den beskrives som en data-behandlings satellitt for forskning – og telekommunikasjon.
Irans statlige TV rapporterte at den ble skutt opp  2. februar 2009.  Etter at den ble oppskutt av en iransk-laget bærerakett, Safir 2, ble satellitten ble plassert i en lav bane rundt jorden. Oppskytingen skjedde sammen med den 30. årsdagen for den iranske revolusjon, og ble overvåket av president Mahmoud Ahmadinejad, som hyllet  oppskytingen  med «Allahu Akbar» (Gud er stor). Han sa at satellitten ble satt i bane  for å spre «enhet, fred og rettferdighet» i verden.
Vestlige politikere er bekymret da de mener denne oppskytingen gir grunn til alvorlig frykt for Irans utvikling av militær atomslagkraft.
The Collection

***The Collection*** er et samlealbum fra det britiske heavy metal-bandet Judas Priest.

Albumet ble utgitt i 1989 på Castle Communications (The Collector Series), og inneholder spor fra de to første studioalbumene til Judas Priest;  *[[Rocka Rolla]]* (1974) og *[[Sad Wings of Destiny]]* (1976).

## Sporliste
#«One for the Road»
#«Rocka Rolla»
#«Winter/Deep Freeze/Winter Retreat»
#«Cheater»
#«Never Satisfied»
#«Run of the Mill»
#«Dying to Meet You»
#«Victim of Changes»
#«The Ripper»
#«Dreamer Deceiver»
#«Deceiver»
#«Prelude»
#«Tyrant»
#«Genocide»
#«Epitaph»
#«Island of Domination»

## Personell
*Rob Halford – vokal, munnspill
*K.K. Downing – gitar
*Glenn Tipton – gitar
*Ian Hill – slagverk 
*John Hinch – slagverk
Doctor theologiae

**Doctor theologiae**, som også kan skrives **doctor theologiæ**, forkortet **dr. theol.** og kalt **den teologiske doktorgrad**, er i nyere tid særlig betegnelsen på den teologiske doktorgraden som blir tildelt av danske og norske universiteter. Graden er en av de tre tradisjonelle doktorgradene i de klassiske universitetsdisiplinene med røtter fra middelalderens universiteter.

## Internasjonal historie
*Doctor theologiae* er en tradisjonsrik betegnelse på en teologisk doktorgrad. Graden ble tildelt av Universitetet i Paris allerede omkring 1231, og betegnet personer som hadde rett til å være lærere ved universitetet. Doktorer ble kreert av fakultetets kollegium av lærde under medvirkning av universitetets kansler, med stor festivitas. Før man kunne ta doktorgraden måtte man ta baccalaureus- og lisensiatgraden.

## Danmark
Graden ble opprettet med grunnleggelsen av Københavns Universitet i 1479.

I Danmark omtales graden gjerne som en høyere doktorgrad, for å skille den fra «den lavere doktorgrad» (ph.d.), som ble innført på 2000-tallet.

## Norge

I Norge ble den teologiske doktorgraden formelt opprettet med universitetsfundasen i 1824, sammen med den juridiske, medisinske og filosofiske doktorgrad. Alle doktorgradene var etter denne ordningen latinske. Ved en reform i 1845 ble det valgfritt om man ville bruke latin eller norsk som språk. Den første teologiske doktorgraden ved Det Kongelige Frederiks Universitet ble tildelt i 1878.

På begynnelsen av 1990-tallet ble dr. theol. og de andre tradisjonelle doktorgradene, som tidligere hadde vært uveiledede grader, omdannet til grader med organisert doktorgradsprogram med forskeropplæring.

Som følge av «Kvalitetsreformen» ble graden faset ut frem til 2008, og erstattet av graden philosophiae doctor (ph.d.) for de som har fulgt organisert doktorgradsprogram og doctor philosophiae (dr. philos.) for de som har kvalifisert seg for doktorgrad på gamlemåten, dvs. på egen hånd.
Turid Suzanne Berg-Nielsen

**Turid Suzanne Berg-Nielsen** (født 1951) er en norsk psykolog og professor, dr.philos., spesialist i klinisk psykologi og professor i klinisk barnepsykologi ved Regionalt kunnskapssenter for barn og unge, Det medisinske fakultet, NTNU. Hun forsker innenfor klinisk barnepsykologi og barns tilknytning til foreldre, spesielt psykisk helse hos de aller minste barna.

Berg-Nielsen ble cand.psychol. ved Universitetet i Oslo (1979) og er spesialist i klinisk psykologi. Hun ble dr.philos. i psykologi ved NTNU i 2002 med avhandlingen *Parenting practices and mentally disordered adolescents*. Hun ble professor i 2012. Hun var leder for Regionsenter for barn og unges psykiske helse fra 2010 til 2012. Berg-Nielsen er meditasjonslærer og medlem av meditasjonsorganisasjonen Acems faglige ledelse med særlig ansvar for Acem Deutschland.

Hun er gift med psykolog, psykiater og professor i medisin ved NTNU Are Holen. Hun er datter av ambassadør Christian Berg-Nielsen.

## Referanser


## Eksterne lenker
Kommunikasjonsdepartementet (Island)

**Kommunikasjonsdepartementet** (islandsk: *Samgönguráðunneytið*) er et departement i den islandske regjeringen. 

Departementet har ansvaret for transport via land, luft og vann, samt telekommunikasjon og postvesenet. 

Siden 24. mai 2007 har Kristján Möller vært kommunikasjonsminister; han tiltrådte under Geir Haardes andre regjering, og fortsatte da Jóhanna Sigurðardóttir overtok 1. februar 2009. 

## Eksterne lenker
*
Fra embedsmannsstat til ettpartistat

***Fra embedsmannsstat til ettpartistat*** er et foredrag og et essay av den norske historikeren Jens Arup Seip. Foredraget ble holdt i Det Norske Studentersamfund 14. september 1963, og det ble utgitt i bokform senere samme år. Seips foredrag inngikk som en del av debatten under Kings Bay-saken, hvor Seip framstod som en av de skarpeste kritikerne mot Arbeiderpartiregjeringen.

I foredraget legger han fram en hypotese om at norsk historie fra 1814 kan deles inn i tre deler: 
* Embedsmannsstaten fra 1814 til 1884
* Flerpartistaten fra 1884 til 1940
* Ettpartistaten under Arbeiderpartiet etter 1945. 

Foredraget var ment som et angrep på Arbeiderpartiets statsskikk. Friheten var ifølge Seip innskrenket under «Arbeiderpartiets cæsarisme». I motsetning til sosialdemokratiske historikere som Sverre Steen så Seip Gerhardsens sosialdemokrati som en pervertering av det frie Norge.
Seip analyserte også forskjellen mellom Gerhardsen og Haakon Lie.

Seip satte foredraget inn i en tradisjon for historiefaglig modellbygging; og viste til at det var gått 100 år siden Sars hadde fremlagt sin historiske syntese, og 50 år siden Koht hadde presentert sin. Foredraget regnes som skoledannende, og innegår i flere utvalg av klassiske norske tekster.

## Referanser


## Eksterne lenker
* Utgaven fra 1963 hos Nasjonalbiblioteket.
Seidel

**Seidel** er en tidligere tysk måleenhet for flytende varer. Etter hvert kom andre måleenheter i bruk, og begrepet ble senere bare brukt om drikkekar for øl. Det er fremdeles i bruk i Franken (0,5 l) og i øst-Østerrike (0,3 l).

Definisjonen varierte en del fra sted til sted, men stort sett tilsvarte en seidel en britisk pint. Noen eksempler:

*1 seidel (Bayern) = 0,5345 liter = 2 Schoppen
*1 seidel (Gotha) = 0,606 liter
*1 seidel (Østerrike) = 0,354 liter = 2 Pfiff
Lionhead Studios

**Lionhead Studios** var en britisk videospillutvikler grunnlagt og tidligere ledet av Peter Molyneux. Firmaet ble kjøpt opp av Microsoft Studios i april 2006.

## Historie
Lionhead ble grunnlagt i 1996 av Peter Molyneux, Mark Webley, Tim Rance og Steve Jackson. Det startet som en utbryter fra produsenten Bullfrog, som også ble grunnlagt av Molyneux. Firmaet er oppkalt etter Mark Webleys hamster som døde kort tid etter at studioet fikk sitt navn.

Lionheads første spill var *[[Black & White]]*, et strategispill med elementer av kunstig liv og strategi. *Black & White* ble publisert av Electronic Arts i 2001. 
*Black & White* ble etterfulgt av utgivelsen av utvidelsespakken *[[Black & White: Creature Isle]]*. Så lanserte selskapet det populære *[[Fable (spill)|Fable]]* fra satellitt-utvikleren Big Blue Box. I 2005 lanserte Lionhead *[[The Movies]]* og *[[Black & White 2]]*.

6. April 2006 ble det annonsert at selskapet ville bli kjøpt opp av Microsoft for å øke deres assortiment av Xbox 360-spill.

I mars 2012 annonserte Peter Molyneux at han hadde forlatt Lionhead og Microsoft for å starte 22Cans.

Den 8. mars 2016 ble det kjent at Microsoft Studios hadde kansellert *Fable Legends* og planla å legge ned Lionhead Studios. Lionhead Studios ble offisielt lagt ned 29. april 2016.

## Spill

### Kansellert
* *Unity* (GameCube)
* *B.C.* (Xbox)
* *Black & White: Titan* (Xbox, PlayStation 2)
* *Black & White* (PlayStation, Dreamcast)
* *InkQuest*
* *Black & White 3* (PC)
* *The Movies* (GameCube, Xbox, PlayStation 2)
* *Milo & Kate* (Xbox 360 Kinect)
* *Fable Legends* (Xbox One, Microsoft Windows)

## Referanser


## Eksterne lenker
* 
* Intervju med sjefen til Lionhead Studios, Peter Molyneux av BBC Blast
Aleksander Wang-Hansen

**Aleksander Wang-Hansen** (født 19. mars 1982 i Tønsberg) er en norsk seiler. Han har deltatt i Paralympiske leker siden 2000, og fikk sin hittil beste plassering med tredjeplass og bronse under sommerlekene 2012 i London, Storbritannia. Wang-Hansen har også en fjerdeplass fra lekene i 2008 i Beijing, Kina, og en femteplass fra lekene i 2016 i Rio de Janeiro.

Han seiler mest i klassen Sonar, som også var klassen han ble nummer fire sammen med Per Eugen Kristiansen og Jostein Stordahl. Han var i tillegg med under paralympiske sommerleker 2000 i Sydney, Australia. Der ble båten nummer 11. Under paralympiske sommerleker 2004 i Athen, Hellas ble båten hans nummer 11.

Han har også bidratt til VM-medaljer med gull i 2012, sølv i 2005 og bronse i 2006, 2011 og 2015.

I 2010 og 2013 vant han verdenscupen sammenlagt sammen med Per Eugen Kristiansen og Marie Solberg. I 2011 og 2012 kom de på tredjeplass.

I 2005 ble han, sammen med Per Eugen Kristiansen og Jostein Stordahl, kåret til North Crew-prisen og nominert til Årets Seiler.
I 2008 ble de kåret til Årets Seiler. Denne prisen fikk han også i 2012, nå sammen med Marie Solberg og Per Eugen Kristiansen.

Aleksander er en eldre bror til Sebastian Wang-Hansen, som deltok under Sommer-OL 2012 i London i brettseiling. Han er også fetter av Mats Wang-Hansen som er verdensmester i seiling (europajolle i 2000).

## Eksterne lenker
* olympiatoppen.no: Wang-Hansen, Aleksander
* Profil  på Internasjonale Paralympiske Komités biografisider på ipc.infostradasports.com
* Profil på Sailing.org
* Bilde av mannskapet i bronsebåten hos eurosport.yahoo.com
Doctor scientiarum

**Doctor scientiarum**, forkortet **dr.scient.**, er en doktorgrad i matematiske eller naturvitenskapelige fag som har blitt tildelt av danske universiteter siden 1977, og som ble tildelt av norske universiteter fra 1977 til 2008.

Doctor scientiarum (*D.Sc. *eller *Sc.D.*) er en av de mest prestisjefylte akademiske kvalifikasjonene, og symboliserer eksepsjonell ekspertise, banebrytende forskning og betydelige bidrag til et felt.

Graden avløste på sett og vis mag.scient.-graden, som ble avskaffet i forbindelse med opprettelsen av dr. scient.-graden. I 1980 erstattet dr.scient.-graden formelt *lic.agric.*-graden ved NLH, *lic.merc.*-graden ved NHH og *lic.technic.*-graden ved NTH. Før innføringen av dr.scient.-graden var den filosofiske doktorgraden (*dr.philos./dr.phil.*) den eneste doktorgraden naturvitere kunne ta (i både Danmark og Norge), men denne graden var ikke noen «forskeropplæring», men en langt mer omfattende doktorgrad som folk tok sent i karrieren. Et mål med innføringen av dr.scient. var at det skulle være mulig å ta doktorgrad raskere og tidligere i karrieren. I Norge er dr.philos. etter den gamle doktorgradsordningen fortsatt mulig å ta for naturvitere. Dr.scient. ble derimot erstattet av ''ph.d.'' fra 2008. Personer som deltar på organisert forskeropplæring har normalt ikke anledning til å avlegge dr.philos.-grad.

## Referanser


## Eksterne lenker
* Forskrift om graden Doctor Scientiarum (Dr.Scient.) ved statens spesiallærarhøgskole, *Lovdata*
* Tidlegare grader ved Universitetet i Oslo, *UiO*.
Stortingsvalget 1912

**Stortingsvalget 1912** ble avholdt i Norge i 1912 som direkte valg til det 62, 63., og 64. ordentlige Storting.

## Valgordning
Valget ble holdt 21. oktober 1912, med unntak av Kristiansund, der valget ble holdt 20. oktober. Valget var et flertallsvalg i enmannskretser, et valgsystem som ble endret ved valget i 1921, da forholdstallsvalg ble innført. 123 representanter ble valgt inn på Stortinget.  I valgkretsene der ingen hadde oppnådd flertall av stemmene ble det holdt omvalg 
Det var alminnelig stemmerett for alle menn over 25 år, mens kvinnenes stemmerett var begrenset til dem som hadde egen inntekt av en viss størrelse.

60 representanter ble oppnevnt ved første valg: 42 fra landkretsene og 18 fra kjøpstedene. De øvrige 63 ble oppnevnt ved omvalg 11. november 1912. Valget i Tune ble forkastet. Der ble det holdt omvalg 10. februar 1913. Det 62. ordentlige storting ble åpnet 23. januar 1913.

## Politikk
Valgets store vinner var Venstre som økte sin oppslutning med nesten 10 % og fikk 76 representanter på Stortinget, inkludert Arbeiderdemokratene. Johan Castberg ble valgt både fra Søndre Gudbrandsdalen krets og fra Toten. Hans vara møtte for Toten valgkrets. 

Jens Bratlies regjering (H/FV) ble i januar 1913 avløst av Gunnar Knudsens andre regjering (V).

### Valgprogram
* 

## Resultat

Det finnes ulike anslag over oppslutning fordelt på parti. Kandidatenes partitilhørighet er antatt.

## Se også
* Liste over stortingsrepresentanter 1913–1915

## Referanser
Haakon Hjelde

**Haakon Hjelde** eller *Håkon Forsell Hjelde* (1902–1933) var en norsk skuespiller som også virket som regiassistent og produksjonslederassistent. Han reiste som ung til Berlin og siden til Paris der han bodde og medvirket i flere franske filmer. Han døde bare 31 år gammel, etter lengre tids sykdom. Hjelde var gift med den svenske danseren Maina Claes.

## Filmografi
* 1932 – *[[Halvveis til himmelen]]* – Ned Lee 
* 1930 – *[[Eskimo (film)|Eskimo]]* – Majrak, en storfanger 
* 1927 – *[[Syv dage for Elisabeth]]* – Rolf Heller 
* 1927 – *[[Fjeldeventyret]]* – Wilhelm, student 
* 1926 – *[[Simen Mustrøens besynderlige opplevelser]]* – Helge Hjort, sorenskriver 
* 1926 – *[[Den nye lensmannen]]* – Franz Joseph, en tater (sigøyner)

## Referanser

## Eksterne lenker
*
Forsvarets museer

**Forsvarets museer** var en avdeling i Forsvarets fellestjenester med oppgave å bevare, dokumentere og formidle Forsvarets materielle kulturarv og norsk forsvarshistorie.

Avdelingen bestod av syv museer: Luftforsvarsmuseet (Bodø), Rustkammeret (Trondheim), Bergenhus festningsmuseum (Bergen), Oscarborgs museer (Drøbak), Marinemuseet (Horten), Norges hjemmefrontmuseum og Forsvarsmuseet (Akershus festning).

I 2025 ble Forsvarets museer skilt ut av Forsvaret og omgjort til en egen etat under Forsvarsdepartementet med navn Forsvarshistorisk museum. Det heraldiske våpenet til Forsvarets museer er videreført i Forsvarshistorisk museum.

## Museer
* Forsvarsmuseet, Akershus festning
* Norges hjemmefrontmuseum, Akershus festning
* Marinemuseet, Horten
* Rustkammeret, Trondheim
* Luftforsvarsmuseet, Bodø
* Oscarsborgs museer, Drøbaksundet
* Bergenhus festningsmuseum, Bergen
* Forsvarets flysamling, Gardermoen

## Referanser


## Eksterne lenker
*
Kristján L. Möller

**Kristján Lúðvík Möller ** (født 26. juni 1953 i Siglufjörður) er en islandsk politiker (Samfylkingin). Han har vært medlem av Alltinget siden 1999. 

Han ble utnevnt til kommunikasjonsminister på Island 24. mai 2007, fikk samme posisjon i Jóhanna Sigurðardóttirs regjering i 2009. Han ble dermed en av de få ministrene som var med fra Geir Haardes andre regjering til Jóhanna Sigurðardóttirs regjering. 

## Eksterne lenker
* 
* 
*  CV hos Kommunikasjonsdepartementet
Homlungen-seilasen

**Homlungen-seilasen** er en regatta som ble arrangert for første gang i 1866, som Østfolds første regatta. Seilasen er åpen for alle dekkede kjølbåter med faste køyer og for skøyter. Distansen som seiles er 16 nautiske mil for kjølbåtklassene og 11 for skøyteklassen. Arrangementet finner sted på Skjærhalden, på Hvaler, og er et samarbeid mellom Hvaler Seilforening og Fredrikstad Seilforening.
Steinar Sørlie (1955)

**Steinar Sørlie** (født 17. oktober 1955 i Vang i Hedmark) er en norsk diplomat og organisasjonsmann, og tidligere generalsekretær i ingeniørorganisasjonen NITO. Tidligere var han generalsekretær i Norsk Luftambulanse 2002-2010. Han var generalsekretær i Flyktninghjelpen 2000-2002. 

Han er utdannet cand.mag. (1984) med fagene statsvitenskap, historie og tysk og fullførte Utenriksdepartementets aspirantkurs i 1985 og befalsskolen for Hærens samband. I perioden 1986–1989 var han ambassadesekretær ved den norske ambassaden i Lisboa og handelsråd i Brasil 1997-2000. Han har også vært daglig leder for eierselskapet og etterbruksfondet for OL-anleggene på Lillehammer.

## Referanser
Arturo Prat (forskningsstasjon)

**Arturo Prat** (spansk: *Base Naval Capitán Arturo Prat*) er en chilensk forskningsstasjon på Greenwich Island i øygruppen Sør-Shetlandsøyene.  Den åpnet 6. februar 1947 under navnet *Soberania* og er Chiles eldste forskningsstasjon i Antarktis. Inntil 1. mars 2006 stod den chilenske marine som operatør av stasjonen, da den ble overført til de lokale styresmaktene i regionen Magallanes y de la Antártica Chilena. Stasjonen var helårsbemannet frem til 2004, men har deretter kun blitt benyttet om sommeren. Den benyttes til studier innen ionosfærisk og meteorologisk forskning og har en kapasitet på 15 personer.

Stasjonen er oppkalt etter den chilenske marineoffiseren Arturo Prat (1848–1879). Ved stasjonen finnes fire kulturminner som er oppført på Antarktistraktatens liste over historiske steder og kulturminner i Antarktis, inkludert en byste av Arturo Prat.

## Eksterne lenker
*
Spesialitet-merket

**Spesialitet-merket** er en norsk merkeordning for norskproduserte matspesialiteter. Merkeordingen eies av den offentlige finansierte stiftelsen Matmerk.

For å få lov til å bruke Spesialitet-merket på et matprodukt så må produsenten vise frem, dokumentere og oppfylle de kriterier som er satt for produktene. Dette innebærer at produktene må ha faktiske kvalitetsegenskaper som skiller dem fra andre standardvarer i samme kategori. Disse egenskapene kan ha grunnlag i valg av spesiell råvare, en spesiell produksjonsprosess, og en spesiell historie. Et produkt som har fått Spesialitet-merket skal kunne sies å være en unik smaksopplevelse. For å kunne merke produkter med Spesialitet-merket må man søke Matmerk om godkjennelse.

Et uavhengig fagutvalg godkjenner til sist hvem som får Spesialitet-merket.

## Eksterne lenker
* 
* Spesialitet hos Matmerk
Kommunikasjonsdepartementet

**Kommunikasjonsdepartementet** kan vise til:

* Kommunikasjonsdepartementet (Afghanistan)
* Departementet for bredbånd, kommunikasjon og digital økonomi (Australia)
* Departementet for canadisk arv
* Departementet for kommunikasjon, energi og naturressurser (Irland)
* Innenriks- og kommunikasjonsdepartementet (Japan)
* Kommunikasjonsdepartementet (Marokko)
* Departementet for økonomisk utvikling (New Zealand) 
* Departementet for kultur og arv (New Zealand) 
* Kommunikasjonsdepartementet (Pakistan)
* Departementet for industri og informasjonsteknologi (Folkerepublikken Kina)
* Departementet for informasjon, kommunikasjon og kunst (Singapore)
* Kommunikasjonsdepartementet (Sør-Afrika)
* Kommunikasjonsdepartementet (Island)
St. Johanneslogen Olav til den Gyldne Passer

**St. Johanneslogen Olav til den Gyldne Passer** (Passeren i dagligtale) er en frimurerlosje i Den Norske Frimurerorden (St. Johannesloge nr. 63), som ble innviet den 22. januar 2009 i Strømmen i Skedsmo kommune, med stormester Ivar A. Skar til stede.  Losjen ble ved grunnleggelsen underlagt Den Norske Store Landsloge.

## Historie
### Skedsmo St. Johannes Broderforening 1985&ndash;2009
*Skedsmo St. Johannes Broderforening* ble stiftet den 15. oktober 1985, underlagt St. Johanneslogen Olaf Kyrre til det gyldne Kjæde. Broderforeningen holdt sine møter en rekke steder. I begynnelsen ble møtene avholdt på Olavsgaard hotell. I 1991 ble møtevirksomheten flyttet til Hellerud gård. Fra 1997 ble deretter møtene avholdt i Odd Fellow Ordenens lokaler i Nittedalsgaten i Lillestrøm. I 2006 ble deretter møtene flyttet tilbake til  Hellerud gård, og fra 2008 til et av Odd Fellow leiren Glommas lokaler i Strømmen.

Første møte ble avholdt på Olavsgaard hotell den 15. oktober 1985 i I grad med Polarstjernelogenes rituale som grunnlag. I 1996 fikk broderforeningen tillatelse til å arbeide i II grad, og deretter i 1998 i III grad.

### Ordførende Brødre

### Selvstendig losje (2009)
Den 11. desember 2008 besluttet Det Høye Råd i Den Norske Frimurerorden å opphøye broderforeningen, med sine 88 medlemmer, til egen losje. Som første frimurerlosje på Romerike, inngikk losjen en langsiktig leieavtale med Odd Fellow-ordenen i Strømmen. Losjen leier det ene av Odd Fellow leiren Glommas lokaler i Gamle Strømsvei 99 i Strømmen.

Ved opprettelse av losjen gikk man over til å benytte ritualene fra Det svenske Frimurersystem.

Fra 2009 til 2023 utga losjen medlemsbladet «Passerbladet»

## Ordførende Mestere

## Referanser


## Eksterne lenker
*
Monocryl

**Monocryl** er en syntetisk, absorberbar kirurgisk tråd som brukes til suturer, produsert av Ethicon. Tråden inneholder komponenter som poliglecapron 25, som er en kopolymer av glykolid og epsilon-caprolacton. Den leveres som ufarget/klar, og farget i fiolett.

Monocryl brukes for mykvevsuturering og til ligering. Halvveringstid er 7 til 14 dager.
Víkar

**Víkar** (), eller **á Víkum** (dansk: *Vigum*), er en fraflyttet bygd på Færøyene. Den ligger nordvest på øya Vágar.

Víkar ble bosatt som en utvandrerbygd i 1837, i det som fra gammelt av har vært Gásadalurs bygdeallmenning. Landbruket var næringsvei. Ferdselen til Víkar måtte enten skje til fots over fjellet fra Gásadalur eller Sørvágur, eller til sjøs i lunt vær, ettersom det ikke fantes noe naturlig sted å stige i land, så bygden lå avsides. Bygden ble avfolket allerede i 1910, og de gjenstående husene har blitt brukt som fritidsboliger.

I administrativ og kirkelig sammenheng har Víkar sognet sammen med Gásadalur til Bøur. Ved innføringen av det kommunale selvstyret på Færøyene i 1872 ble Víkar en del av Vága prestagjalds kommuna. Stedet var fraflyttet da Bøur ble utskilt som egen kommune i 1915 og innlemmet i Sørvágur i 2005.

## Referanser


## Litteratur
*

## Eksterne lenker
*
Kløverfly

**Kløverfly** (*Hadula trifolii*) er en sommerfugl som tilhører familien nattfly (Noctuidae). Den er funnet nord til Sogn og Fjordane i Norge.

## Utseende
Et middelsstort (vingespenn 31 – 36&nbsp;mm), lyst gråbrunt-spraglete nattfly. Forvingen har et markert, brunlig nyremerke, men ellers ingen tydelige tegninger. Bakvingen er gråhvit, lysgrå ytterst.

Larven er naken, grønn med røde lengdestriper.
## Levevis
Larvene lever på melder, men er også funnet på løk (*Allium cepa*). De voksne sommerfuglene flyr i juni – juli, i sør er det også en andre generasjon litt senere.
## Utbredelse
Arten er meget vidt utbredt, over det meste av Europa, Nord- og Vest-Afrika, det nordlige Asia og den østlige delen av Nord-Amerika. I Norge er den funnet nord til Sogn og Fjordane.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/h/hadula_trifolii.html
* *Discestra trifolii* på UK moths: https://web.archive.org/web/20071107152404/http://www.ukmoths.org.uk/show.php?bf=2145
## Eksterne lenker
*
Svartflekkheifly

**Svartflekkheifly** (*Hadula melanopa*) er en sommerfugl som tilhører familien nattfly (Noctuidae). Den er funnet over hele Norge unntatt lengst i sør. 

## Utseende
Et nokså lite (vingespenn 24 – 26 mm), mørkt gråspraglete nattfly. Kroppen er ganske langhåret og virker litt rufsete. Forvingen er grå med diffuse, svarte tegninger. Nyremerket er gjerne redusert til en svart X, ringmerket er tydelig. Bakvingen er mørkt brungrå med en stor, hvit flekk i midten.

## Levevis
Larvene lever på krekling, blåbær, tyttebær og mogop. De voksne sommerfuglene flyr på våren og forsommeren i høytliggende heiområder. De er aktive om dagen i solskinn og flyr ganske lavt over bakken med svirrende flukt.

## Utbredelse
Arten finnes i fjellene i Mellom-Europa, i Skottland, i Skandinavia og i det nordlige Nord-Amerika. I Norge er den utbredt i fjellet i hele landet.

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/h/hadula_melanopa.html
* *Anarta melanopa* på UK moths: https://web.archive.org/web/20071019034647/http://ukmoths.org.uk/show.php?bf=2144

## Eksterne lenker
*
Nobody’s Child: Romanian Angel Appeal

***Nobody's Child: Romanian Angel Appeal*** er et album av Traveling Wilburys, Stevie Wonder, Eric Clapton, Elton John og flere, gitt ut i 1990 til veldedighet for rumenske foreldreløse barn. Pengene gikk til organisasjonen *Romanian Angel Appeal Foundation*. Ingen av disse versjonene av sangene er utgitt tidligere. «Nobody's Child» med «This Week» som B-side samt «With a Little Help from my Friends» ble gitt ut på singel. Albumet er satt sammen av Beatleslegenden George Harrison og hans kone Olivia Harrison.

## Sporliste
# «Nobody's Child» – 3:27
#**Fremført av [[The Traveling Wilburys]].*
# «Wonderful Remark» – 3:58
#**Fremført av [[Van Morrison]].*
# «Medicine Man» – 4:24
#**Fremført av [[Elton John]].*
# «This Week» – 3:03
#**Fremført av [[David A. Stewart|Dave Stewart]] & The Spiritual Cowboys.*
# «Homeward Bound» – 2:38
#**Fremført av [[George Harrison]] & [[Paul Simon]].*
# «How Can You Mend a Broken Heart?» – 3:30
#**Fremført av [[The Bee Gees]].*
# «Lovechild» – 5:40
#**Fremført av [[Billy Idol]].*
# «Big Day Little Boat» – 3:34
#**Fremført av [[Edie Brickell]].*
# «Feeding Off the Love of the Land» – 5:54
#**Fremført av [[Stevie Wonder]].*
# «That Kind of Woman» – 3:56
#**Fremført av [[Eric Clapton]].*
# «Goodnight Little One» – 5:36
#**Fremført av [[Ric Ocasek]].*
# «The Trembler» – 3:31
#**Fremført av [[Duane Eddy]].*
# «Ain't That Peculiar» – 3:23
#**Fremført av [[Mike & The Mechanics]].*
# «Civil War» – 7:36
#**Fremført av [[Guns N' Roses]].
# «[[With a Little Help from My Friends]]» – 3:41
#**Fremført av Ringo Starr and his All-Starr Band (Ringo/Joe Walsh/Nils Lofgren/Billy Preston/Dr. John/Levon Helm/Rick Danko/Garth Hudson/Jim Keltner/Clarence Clemons/Zak Starkey)''

## Eksterne lenker
*
Rødt heifly

**Rødt heifly** (*Anarta myrtilli*) er en sommerfugl som tilhører familien nattfly (Noctuidae). Denne lille, fargerike arten finnes over det meste av Norge. 

## Utseende
Et ganske lite (vingespenn 20 – 25 mm), kraftig bygd nattfly. Kroppen er mørk rødlig brun med ganske lange, oppstående hår. Forvingen er mørkt brunrød med lyse tegninger. Midtfeltet er mer eller mindre hvitt, dessuten går det en hvit siksak-linje (bølgelinje) langs ytterkanten av vingen. Mellomlinjene, som avgrenser vingens midtfelt, består hver av en brunsvart og en lysbrun linje. Nyre- og ringmerkene, som sitter i midtfeltet, er små men vanligvis tydelige. Bakvingen er gul ved roten, bredt svart ytterst. Larven er flaskegrønn med gulhvite flekker som danner lengderekker.

## Levevis
Arten lever på lynghei og andre åpne områder. Larvene lever på lyng. De voksne sommerfuglene flyr om dagen i solskinn i juni – juli. Flukten er overraskende hurtig for en såpass liten sommerfugl.
## Utbredelse
Arten er utbredt over nesten hele Europa. I Norge finnes den over det meste av landet.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/a/anarta_myrtilli.html
* *Anarta myrtilli* på UK moths: http://ukmoths.org.uk/show.php?bf=2142
## Eksterne lenker
*
Fiolett heifly

**Fiolett heifly** (*Hadula colletti*) er en sommerfugl som tilhører familien nattfly (Noctuidae). Denne arten ble først beskrevet fra Dovrefjell og er kjent fra noen få lokaliteter i fjellet i Sør-Norge. Inntil 1998 ble den regnet som identisk med *[[Hadula furca]]* beskrevet fra Sentral-Asia. Denne sjeldne arten er påtruffet i Norge og Russland.

## Levevis
Svært lite er kjent om denne arten utover at den lever på heier i fjellet.

## Utbredelse
Arten er kjent fra fjellet i Sør-Norge, og fra et område på vestsiden av Ural-fjellene i den europeiske delen av Russland. Den er dessuten rapportert fra Kirgisistan.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3

## Eksterne lenker
*
Ragna Árnadóttir

**Ragna Árnadóttir** (født 30. august 1966 i Reykjavík) er en islandsk jurist. Hun er partipolitisk uavhengig, men ble 1. februar 2009 utnevnt til justis- og kirkeminister i Jóhanna Sigurðardóttirs første regjering. Hun var minister fram til 2. september 2010. 

Hun var også fungerende kontorsjef ved Statsministerens kontor, fra 15. januar 2009. 

## Referanser


## Eksterne lenker
* Presentasjon hos Justis- og kirkedepartementet (engelsk)
* Presentasjon hos Justis- og kirkedepartementet (islandsk)
Svart heifly

**Svart heifly** (*Coranarta cordigera*) er en sommerfugl som tilhører familien nattfly (Noctuidae). Denne arten finnes over det meste av Norge. 

## Utseende
Et ganske lite (vingespenn ca. 25 mm), kraftig, mørkfarget nattfly. Kroppen er svartgrå, kledt med ganske lange, oppstående hår (virker rufsete). Forvingen er svartgrå med et stort, hvitt nyremerke, ellers uten tegninger. Bakvingen er hvitgul, langs ytterkanten bredt svart.

## Levevis
Arten lever på heier og andre høytliggende områder. Larvene lever på blokkebær (*Vaccinium uliginosum*) og melbær (*Arctostaphylos uva-ursi*). De voksne sommerfuglene flyr om dagen i juni.

## Utbredelse
Arten er utbredt i Europa. I Norge er den funnet over det meste av landet.
## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/c/coranarta_cordigera.html
* *Anarta cordigera* på UK moths: https://web.archive.org/web/20071018214601/http://ukmoths.org.uk/show.php?bf=2143
## Eksterne lenker
*
Broket lundfly

**Broket lundfly** (*Lacanobia contigua*) er en sommerfugl som tilhører familien nattfly (Noctuidae). Den finnes nord til Nord-Trøndelag i  Norge.

## Utseende
Et middelsstort (vingespenn 36 – 41&nbsp;mm), gråaktig eller brunaktig nattfly. Vingene er nokså kontrastrikt farget, de lysere områdene kan være rødlige eller grønnlige. Forvingen er grå til brun, midtfeltet noe mørkere enn resten. Dette er avgrenset av hvite mellomlinjer som bare er tydelige i den bakre delen. Nyre- og ringmerkene er vanligvis lyse og tydelige, men nyremerket kan gå i ett med resten av vingen. Bak disse er det en kort, tykk svart lengdestrek (tappmerke). Langs ytterkanten går det en lys tverrlinje (bølgelinje) som er forholdsvis bred, men ofte bare tydelig i midten, der den danner en w. Bakvingen er lysgrå.

## Levevis
Arten kan påtreffes i mange ulike habitater med frodig vegetasjon. Larvene kan lever både på løvtrær, busker og urter. De voksne sommerfuglene flyr om natten i juni – juli og kommer gjerne til lys.
## Utbredelse
Utbredt over hele Europa. I Norge er den funnet nord til Nord-Trøndelag.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/l/lacanobia_contigua.html
* *Lacanobia contigua* på UK moths: https://web.archive.org/web/20071018193428/http://ukmoths.org.uk/show.php?bf=2156
## Eksterne lenker
*
Brunt lundfly

**Brunt lundfly** (*Lacanobia suasa*) er en sommerfugl som tilhører familien nattfly (Noctuidae). Den finnes nord til Sør-Trøndelag i Norge.

## Utseende
Et middelsstort (vingespenn 37 – 42&nbsp;mm), gråbrunt nattfly. Forvingen har vanligvis alle de vingetegningene som er typiske for nattfly tydelige, men kjennes lett på den trekantede, brunsvarte flekken (tappmerket) bak ringmerket i forvingens midtfelt. Forvingen har en tydelig, brunsvart lengdestrek (rotstrek) ved roten og to tynne, men tydelige mellomlinjer som avgrenser vingenes midtfelt. Disse nærmer seg ikke så mye hverandre mot vingens bakkant som hos mange lignende arter, avstanden mellom dem ved bakkanten er godt over halvparten av avstanden ved framkanten. Fra den indre mellomlinjen går det ut en kraftig, brunsvart, trekantet (tannformet) flekk – tappmerket – som når halvveis til ytre mellomlinje. Nyre- og ringmerkene er lyse, mørkkantede og tydelige. Langs ytterkanten går det en hvit tverrlinje (bølgelinjen) som danner en w i midten. Bavingen er lysgrå.
 
## Levevis
Arten kan påtreffes i mange ulike habitater. Larvene kan leve både på løvtrær, busker og urter, blant andre kjemper (*Plantago* spp.) og syrer (*Rumex* spp.). De voksne sommerfuglene flyr om natten i juni – juli og kommer gjerne til lys.

## Utbredelse
Brunt lundfly er utbredt i hele Europa. I Norge er den vanlig nord til Sør-Trøndelag.

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/l/lacanobia_suasa.html
* *Lacanobia suasa* på UK moths: https://web.archive.org/web/20071108184602/http://www.ukmoths.org.uk/show.php?bf=2159

## Eksterne lenker
*
Gulflekkfly

**Gulflekkfly** (*Hada plebeja*) er en sommerfugl som tilhører familien nattfly (Noctuidae). Den finnes over hele Norge bortsett fra mesteparten av Finnmark. 

## Utseende
Et middelsstort (vingespenn 31 – 36 mm), grålig nattfly med kontrastrikt tegnede vinger. Den kan likne mange andre arter, men kjennes vanligvis greit på den gule flekken ved forvingens rot. Forvingen er mer eller mindre grå, midtfeltet mørkere enn resten. Ved bakkanten nær roten er det en gul flekk. Nyre- og ringmerkene er tydelige, lysgrå, området mellom dem er svart, det er også andre deler av vingens midtfelt. Bølgelinjen (lys tverrlinje langs ytterkanten) er ofte utydelig, det samme gjelder den framre delen av mellomlinjene (som avgrenser vingens midtfelt). Bakvingen er grå. 
## Levevis
Arten lever i åpne områder, der larvene utvikler seg på lave planter som for eksempel løvetann (*Taraxacum* spp.) og haukeskjegg (*Crepis* spp.). De voksne sommerfuglene flyr om natten i mai – juli.
## Utbredelse
Gulflekkflyet finnes i hele Europa. Den er utbredt over så godt som hele Norge, men mangler i de nordlige og østlige delene av Finnmark.
## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/h/hada_plebeja.html
* *Hada plebeja* på UK moths: https://web.archive.org/web/20071107050746/http://www.ukmoths.org.uk/show.php?bf=2147
## Eksterne lenker
*
Tofargefly

**Tofargefly** (*Hecatera bicolorata*) er en sommerfugl som tilhører familien nattfly (Noctuidae). Den finnes nord til Møre og Romsdal i Norge. 

## Utseende
Et middelsstort (vingespenn 29 – 32 mm) nattfly med markert tofargede vinger. Forkroppen og forvingens grunnfarge er gråhvit til lysgrå, forvingens midtfelt gråsvart. Mellomlinjene, som avgrenser midtfeltet, er brede, lyse og bølgete. I den fremre delen av midtfeltet er det lysgrå nyre- og ringmerker. I vingens ytre del er det noen mørke flekker, men ikke noen tydelig bølgelinje. Bakvingen er grå mørkere ytterst.

## Levevis
Arten forekommer på åpne steder, også på skrotemark og inne i byer. Larvene lever på planter i kurvplantefamilien, særlig sveve (*Hieracium*), haukeskjegg (*Crepis*) og dylle (*Sonchus*). De voksne sommerfuglene flyr i juni–august.

## Utbredelse
Arten er utbredt i Europa. I Norge er den funnet spredt nord til Møre og Romsdal.
## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/h/hecatera_bicolorata.html
* *Hecatera bicolorata* på UK moths: https://web.archive.org/web/20071019051421/http://ukmoths.org.uk/show.php?bf=2164
## Eksterne lenker
*
Curtis

***Curtis*** er det tredje studioalbumet fra 50 cent, som ble lansert 11. september 2007. Med på albumet er også Dr. Dre, Eminem og Timbaland. 

## Sporliste

# «Intro» 0:50 
# «My Gun Go Off» 3:12 
# «Man Down» 2:49 
# «I'll Still Kill» (feat. Akon) 3:43 
# «I Get Money» 3:43 
# «Come and Go» 3:28 
# «Ayo Technology» (feat. Justin Timberlake, Timbaland) 4:07 
# «Follow My Lead» (feat. Robin Thicke) 3:17 
# «Movin' on Up» 3:24 
# «Straight to the Bank» 3:10 
# «Amusement Park» 3:09 
# «Fully Loaded Clip» 3:13 
# «Peep Show» (feat. Eminem)  3:52 
# «Fire» (feat. Young Buck, Nicole Scherzinger) 2:49 
# «All of Me» (feat. Mary J. Blige) 3:51 
# «Curtis 187» 3:57 
# «Touch the Sky» (feat. Tony Yayo) 3:10 
# «Smile (I'm Leavin')» 4:29
# «I Get Money» (Forbes 1-2-3 Remix) 4:31
# «Hustler's Ambition» 4:02

## Singler

* «Straight to the Bank» (gitt ut 2. januar 2007)
* «Amusement Park» (gitt ut 8. mai 2007)
* «I Get Money» (gitt ut 30. juni 2007)
* «Ayo Technology» (gitt ut 18. juli 2007)
* «I'll Still Kill» (gitt ut 6. november 2007)

## Eksterne lenker
*
Mørkt nellikfly

**Mørkt nellikfly** (*Hadena bicruris*) er en sommerfugl som tilhører familien nattfly (Noctuidae). Den finnes nord til Sør-Trøndelag i Norge. 

## Utseende
Et middelsstort (vingespenn 33 – 40 mm), gråbrun-spraglete nattfly. Forvingen har tydelige, hvitkantede nyre- og ringmerker og en hvit bølgelinje langs ytterkanten som danner to w-figurer. Bakvingen er gråbrun.

## Levevis
Arten har larver som lever på smeller (*[[Silene]]* spp.), særlig rød jonsokblom (*Silene dioica*) og nelliker. Denfinnes helst på blomsterenger. De voksne sommerfuglene flyr om natten i juni – juli og besøker blomster.

## Utbredelse
Arten forekommer nesten bare i Vest-Europa, selv om den er funnet så langt øst som Ukraina. I Norge er den utbredt nord til Sør-Trøndelag.

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/h/hadena_bicruris.html
* *Hadena bicruris* på UK moths: http://ukmoths.org.uk/show.php?bf=2173

## Eksterne lenker
*
Hagelundfly

**Hagelundfly** (*Lacanobia oleracea*) er en sommerfugl som tilhører familien nattfly (Noctuidae). Den finnes nord til Møre og Romsdal i Norge.

## Utseende

Et middelsstort (vingespenn 37 – 41&nbsp;mm), brunt nattfly. Kroppen og forvingen er brun. Forvingen har en tynn, hvit linje (bølgelinje) langs ytterkanten, denne danner en w midt på. Nyremerket er brungult eller oransje, ringmerket kantet med hvitt, men ellers samme arge som resten av vingen. Bakvingen er grå. Larven er naken, grønn med en grønngul sidestripe og spredte, hvite flekker.

## Levevis
Arten forekommer i bebodde områder, også inne i byer, men også på saltenger ved havet. Larvene kan finnes på ulike urter, men helst på melder (*[[Chenopodium]]* spp. og *[[Atriplex]]* spp.). De kan også gå på tomater, der de huler ut fruktene. De voksne sommerfuglene flyr i mai – juli.

## Utbredelse
Den er utbredt over hele Europa. I Norge finnes den nord til Møre og Romsdal.

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/l/lacanobia_oleracea.html
* *Lacanobia oleracea* på UK moths: https://web.archive.org/web/20071018172550/http://ukmoths.org.uk/show.php?bf=2160

## Eksterne lenker
*
Busklundfly

**Busklundfly** (*Lacanobia thalassina*) er en sommerfugl som tilhører familien nattfly (Noctuidae). Den finnes nord til Sør-Trøndelag i  Norge. 

## Utseende
Et middelsstort (vingespenn 37 – 42 mm), gråbrunt nattfly. Arten ligner strekt på flere av artene i slekten *[[Apamea]]*, men skiller seg fra disse på at den har hårete fasettøyne. Forvingen er gråbrun og alle de tegningene som er typiske for nattfly er vanligvis godt synlige. Ved roten er det en kort, svart lengdestrek (rotstrek). Rundt midten av vingen er det to tannete, svarte og hvite tverrlinjer (mellomlinjer) som avgrenser vingens midtfelt. De nærmer seg hverandre bakover i vingen. Fremst i midtfeltet er det lysgrå nyre- og ringmerker, lenger bak en kraftig, svart strek (tappmerke) som forbinder de to mellomlinjene. Langs ytterkanten er den en hvit tverrlinje (bølgelinje) som danner en w i midten. Bakvingen er grå.

## Levevis
Arten finnes helst på steder med frodig vegetasjon. Larvene kan finnes på en lang rekke ulike planter, inkludert løvtrær som eik, busker og urter, for eksempel tungras. De voksne sommerfuglene flyr om natten i juni – juli.

## Utbredelse
Arten er utbredt over hele Europa. I Norge finnes den nord til Sør-Trøndelag.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/l/lacanobia_thalassina.html
* *Lacanobia thalassina* på UK moths: https://web.archive.org/web/20071018175453/http://ukmoths.org.uk/show.php?bf=2158
## Eksterne lenker
*
Hvitbåndnellikfly

**Hvitbåndnellikfly** (*Hadena compta*) er en sommerfugl som tilhører familien nattfly (Noctuidae). Den er bare kjent fra Vest-Agder i Norge. 

## Utseende
Et middelsstort (vingespenn 27 – 34 mm), grått- og hvitt-tegnet nattfly. Forkroppen er spraglete i grått og hvitt. Forvingens grunnfarge er grønnlig grå, med skinnende hvite tegninger. Vingens midtfelt, som er temmelig tverrbredt, er hvitt. Nyre- og ringmerkene er mer eller mindre svartkantede, men kan være utydelige om de faller innen det hvite området. Ofe er den indre delen av vingens bakkant også hvit, og vingen har noe hvitt ved roten. Langs ytterkanten går det en smal, ujevn, hvit bølgelinje som kan være brutt opp i flere deler. Bakvingen er mørkgrå.
  
## Levevis
Dette nattflyet flyr på blomsterenger, men forekommer også i hager. Larvene lever på frøene til engsmelle (*Silene vulgaris*), men også på dyrkede nelliker (særlig busknellik (*[[Dianthus barbatus]]*)). De voksne sommerfuglene flyr om natten i juni – juli.

## Utbredelse
Den er utbredt i det meste av Europa, unntatt lengst i nord. I Norge er den bare kjent fra noen lokaliteter i Kristiansand kommune i Agder.

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/h/hadena_compta.html
* *Hadena compta* på UK moths: http://ukmoths.org.uk/show.php?bf=2170

## Eksterne lenker
*
Get Rich or Die Tryin’

***Get Rich or Die Tryin***' er debutalbumet til hiphop-artisten 50 Cent, som ble gitt ut 4. februar 2003.

## Sporliste

# «Intro» (0:08)
# «What Up Gangsta?» (2:59)
# «Patiently Waiting» (4:48)
# «Many Men (Wish Death)» (4:16)
# «In Da Club» (3:40)
# «High All The Time» (4:29)
# «Heat» (4:14)
# «If I Can't» (3:16)
# «Blood Hound» (4:00)
# «Back Down» (4:03)
# «P.I.M.P» (4:09)
# «Like My Style» (3:13)
# «Poor Lil Rich» (3:19)
# «21 Questions» (3:44)
# «Don't Push Me» (4:08)
# «Gotta Make It to Heaven» (4:00)
# «Wanksta John» (3:39)
# «U Not Like Me» (4:15)
# «Life's on the Line» (3:38)
# «P.I.M.P. (Remix)» (4:48)

## Singler

# «In da Club» (Utgitt 19. november 2002)
# «21 Questions» (Utgitt 29. april 2003)
# «P.I.M.P» (Utgitt 12. august 2003)
# «If I Can't» (Utgitt 16. september 2003)

## Eksterne lenker
*